laion/Wikipedia-Exotic huggingface dataset:
Johann Lill

Johann Lill (sünninimi Jürgenstein; 18. november (vkj 8. november) 1854 Lüütse, Uue-Vändra vald – 9. märts (vkj 24. veebruar) 1914 Sauga vald) oli Eesti tõlkija, jutu-, näite- ja ajakirjanik. Ta oli taluniku ja kingsepa poeg, tema vend oli kirjanduskriitik Anton Jürgenstein. Ta õppis Vändra vabriku algkoolis ja Valga Zimse õpetajate seminaris aastatel 1872–1875. Ta töötas kooliõpetajana Vändras, oli Kodavere kihelkonnakooli juhataja 1875–1878. 1883. aastal oli ta Sakala tegevtoimetaja, hiljem Orajõe vallakirjutaja, koduõpetaja ja taluomanik Sauga vallas 1905. aastast kuni surmani. Ta tõlkis peamiselt ajaviitekirjandust, nt Franz Hoffmanni „Nahksuka jutud”. Ta on maetud Eliisabeti kalmistule Pärnus. Jürgestein, Johann Eesti biograafiline andmebaas ISIK (vaadatud 22. jaanuaril 2015)
Linus

Linus oli teine Rooma paavst. Linus oli "Liber Pontificalise" järgi pärit Toscanast Volterrast, tema isa oli Herculanus. 4. sajandil koostatud apostlite konstitutsiooni järgi oli tema ema Claudia, keda varauusaja briti ajalookirjutajad on varasema pärimuse alusel seostanud 1. sajandil Roomas elanud Claudia Rufinaga. Lyoni piiskopi Ireneuse (180) ja Hegesippuse (160), hiljem ka ajaloolase Eusebiose andmetel olid apostlid Peetrus ja Paulus usaldanud talle oma ülesanded apostelliku suktsessiooni läbi. Varasemas Rooma piiskoppide nimistus peetakse teda esimeseks paavstiks, keda samastatakse Pauluse teises kirjas Timoteusele (2 Tim 4:21) saadetud tervituses mainitud kaaslasega: "Eubulos ja Pudens ja Linos ja Klaudia ning kõik vennad tervitavad sind!" "Liber Pontificalise" järgi valitses Linus 15 aastat 3 kuud ja 12 päeva. Tänapäeval pakutakse tema valitsemisaja alguseks aastat 67, Eusebiose ja "Liber Pontificalise" järgi hakkas ta valitsema aastal 69, "Catholic Encyclopedia" järgi 64 ja "Liberiuse kataloogi" järgi 55. aastal. Vanas missakaanonis esineb tema nimi Peetruse ja Pauluse järel, kaasaegses katoliku kiriku esimeses missakaanonis pühakute eestkoste taotluses (Infra actionem) apostlite Siimeoni ja Taddeuse järel. Traditsiooni järgi oli Linus aadlipäritolu. Ta jättis oma kodu ja läks Rooma, kus ta ristiti. Linusest sai Besançoni piiskop, kus ta tegutses ebajumalakummardamise vastu. Pärast paganatele peetud jutlust purunes paganliku templi sammas ja purustas ebajumalakuju. Linus pühitses "Liber Pontificalise" järgi 15 piiskoppi ja 18 preestrit. Talle omistatakse määrus, mille järgi naistel peab kirikus olema pea kaetud. Linus tegeles eksortsismiga. "Liber Pontificalise" järgi suri Linus märtrina ja maeti Peetruse lähedale. 1615 leiti Rooma Püha Peetruse basiilika remontimisel sarkofaag, millel oli sõna "Linus". Talle omistatakse ka üks apokrüüfiline kiri, milles mainitakse Peetruse ja Pauluse martüüriumit. Linust austatakse katoliku kirikus ja õigeusu kirikus pühaku ja märtrina. Tema mälestuspäev on 23. september. Kirjanik Henryk Sienkiewiczi 1896 ilmunud romaanis "Quo Vadis?" ja Mika Waltari 1964 ilmunud romaanis "Inimkonna vaenlased" ilmub ta kõrvaltegelasena. J. N. D. Kelly: The Oxford Dictionary of Popes. 1996. "Liber Pontificalis". Artikkel Linusest. (inglise keeles)
Veera Baranova

Veera Baranova (sündinud 12. veebruaril 1984) on Eesti kolmikhüppaja. Veera Baranova Rahvusvahelise Kergejõustikuliidu kodulehel (inglise)
Magnar Freimuth

Magnar Freimuth (sündinud 20. märtsil 1973) on Eesti endine kahevõistleja, kes võistles 1990. aastate algul. Ta lõpetas neljandana 3×10 km meeskonnasõidus 1994. aasta taliolümpiamängudel Lillehammeris. Freimuthi parim isiklik saavutus on 14. koht 15 km individuaalsõidus Norras 1994. aastal. Magnar Freimuth FIS-i kodulehel (inglise)
Dmitri Budõlin

Dmitri Budõlin (sündinud 1. märtsil 1974 Tallinnas) on Eesti judotreener ja poliitik. Ta on Keskerakonna ja Tallinna linnavolikogu liige. Ta on õppinud Tallinna 19. Keskkoolis, lõpetas aastal 1993 elektrotehnikuna Tallinna Polütehnikumi ja aastal 1999 Eesti Ameerika Ärikolledži. Ta on Keskerakonna ja Tallinna linnavolikogu liige. 2024. aasta jaanuaris pärast Ukraina presidendi Volodõmõr Zelenskõi visiiti Eestisse postitas Budõlin Keskerakonna Lasnamäe osakonna facebooki lehele mõtteid, kus hirmutas venelasi lihtrahva pommitamisega Venemaa linnades ja rääkis, et meie poliitikud toetavad maniakaalselt sõja jätkumist ja laienemist. Tema vend Aleksei Budõlin on samuti judoka. Keskerakondlasest linnavolinik hurjutas Ukrainat toetavaid poliitikuid ja pani Alar Karisele sõnad suhu Delfi.ee, 13. jaanuar 2024 Biograafia ESBL-is Faktileht leheküljel JudoInside.com
Maadlus 1956. aasta suveolümpiamängudel

Maadlusturniir 1956. aasta suveolümpiamängudel peeti Austraalias Melbourne'is. Eesti maadlejatest käisid varumeestena NSV Liidu meeskonnaga kaasas Johannes Kotkas, Arvo Mõttus ja Endel Saar, kuid matile ei pääsenud neist keegi. Nii Kreeka-Rooma kui ka vabamaadluses võisteldi kaheksas kaalus: kuni 52 kg, kuni 57 kg, kuni 62 kg, kuni 67 kg, kuni 73 kg, kuni 79 kg, kuni 87 kg ja üle 87 kg.
Berit Aljand

Berit Aljand (sündinud 8. juulil 1985) on eesti ujuja. Juba noorena koos oma kaksikõe Triinu ja venna Marttiga treenima hakanud Berit Aljand on tuntud eelkõige kui seliliujuja. Praegu õpib ja treenib USA-s. Kaja ja Riho Aljandi tütar, tuntud ujujate Martti ja Triin Aljandi õde. Biograafia ESBL-is
Frank Abbinanti

Frank Abbinanti (sündinud 1949 Chicagos Illinoisis) on Ameerika helilooja, pianist ja tromboonimängija. Elulugu ja looming (inglise keeles)
Kirjutamine

Kirjutamine on suulise kõne esitamine kirjas. Kirjutamisel kasutatakse kirjutusvahendeid (neiks on näiteks kriit, pliiats, sulepea, pastapliiats, stiilus, jm) või klaviatuuriga kirjutusmasinat või arvutit. Kirjutusvahendiks võib olla ka sõrm või oks, kui kirjutuspind selleks sobib. Kirjutuspinnaks võib olla tahvel, pärgament, paber vm. joonistamine kalligraafia lugemine
Valimisõigus

Valimisõigus on õigus valida riigivõimu esindusorganeid ja olla neisse valitud. Õigust esindusorganeid valida nimetatakse aktiivseks valimisõiguseks ja õigust olla esindusorganitesse valitud passiivseks valimisõiguseks. Tavaliselt on valimisõiguse ulatus ja subjektid üldjoontes sätestatud riigi põhiseaduses. Valimisõigust tuleb eristada märksa laiema tähendusega hääleõigusest, millest valimisõigus moodustab vaid ühe osa. Kinnipeetavate valimisõigus Naiste valimisõigus
John Addison

John Mervyn Addison (16. märts 1920 – 7. detsember 1998) oli Briti helilooja, keda tuntakse eelkõige filmimuusika tõttu.
Samuel Adler

Samuel Hans Adler (sündinud 4. märtsil 1928 Mannheimis) on juudi rahvusest, Saksamaal sündinud Ameerika helilooja ja dirigent. 2001 – valiti Ameerika Kunstide ja Kirjanduse Akadeemia liikmeks
Doris Akers

Doris Mae Akers (21. mai 1923 – 26. juuli 1995) oli Ameerika Ühendriikide gospelhelilooja, arranžeerija ja laulja. Ta on tuntud oma tööga Sky Piloti kooris.[viide?] Ta õppis klaverit mängima kuulmise järgi, kui oli kuueaastane.[viide?]
Eleanor Alberga

Eleanor Alberga (sündinud 1949 Kingstonis) on Jamaica kaasaegse muusika helilooja. Ta õppis Jamaica Muusikakoolis ja 1970 võitis ta kaheaastase stipendiumi, mis võimaldas tal õppida Kuninglikus Muusikaakadeemias, mis asub Londonis.
Hüdrotsüklon

Hüdrotsüklon on tsüklon vedelsegude jaoks. Hüdrotsükloni abil eraldatakse suspensioonist tahke aine osakesed või liigitatakse need tiheduse või suuruse järgi või lahutatakse emulsioon, näiteks õli ja vee segu. Tahke aine osakesi sisaldava vedeliku puhul arvestab hüdrotsüklon osakeste tsentripetaaljõu ja vedelikutakistuse suhet, mis on suurema tihedusega või jämedate osakeste puhul suurem ning väiksema tihedusega või peenemate osakeste puhul väiksem. Emulsioonide puhul arvestatakse vedelike tihedust. Hüdrotsüklonil on tavaliselt ülal silindriline osa, kuhu vedelikku külje pealt sisse pannakse, ja all kooniline osa. Hüdrotsükloneid kasutatakse veepuhastuses, maavarade rikastamisel ning keemia- ja ehitusmaterjalitööstuses. Tsentrifuug EE 3. köide, 1988. Keskkonnasõnaraamat 2004 [1] (vaadatud 25.03.2012)
Sim Gwon-ho

Sim Gwon-Ho (sündinud 12. oktoobril 1972 Kyŏnggi provintsis Lõuna-Koreas) on Korea Kreeka-Rooma maadleja. Ta hakkas maadlemist treenima 1984. aastal. Ta on võitnud olümpiamängudel kaks kuldmedalit. 2004. aastal lõpetas ta sportlaskarjääri ja asus tööle SBSi (Seoul Broadcasting Station) spordikommentaatorina. Sim Gwon-ho veebisaidil Olympedia (inglise)
Murat Kardanov

Murat Nausbijevitš Kardanov (sündinud 14. jaanuaril 1971) on endine Venemaa maadleja. 1991. aastal võitis ta Noorsoo Maailmameistrivõistlustel kuldmedali. Ta on neljakordne Venemaa meister Kreeka-Rooma maadluses. Ta on Kabardi-Balkaari Vabariigi spordiminister.. [1][alaline kõdulink] Murat Kardanov veebisaidil Olympedia (inglise)
Oleksandr Koltšõnskõi

Oleksandr Leonidovõtš Koltšõnskõi (vene Олександр Леонідович Колчинський; 20. veebruar 1955 – 16. juuli 2002) oli Nõukogude Liidu Kreeka-Rooma maadleja. 1971. ja 1973. aastal võitis ta juunioride maailmameistrivõistlustel hõbemedali. Ta on võitnud Nõukogude Liidu meistrivõistlustel kuus kuldmedalit. 1978. aastal lõpetas ta Kiievi Kehakultuuri Instituudi. Peale aktiivset sportlaskarjääri asus ta 1983. aastal elama Taškenti, kus tegeles ettevõtlusega. Väidetavalt oli ta seotud organiseeritud kuritegevusega. 1994. aastal karistas Ukraina kohus teda väljapressimise eest 7 aasta vabadusekaotusega. 1996. aastal andis Ukraina president Leonid Kutšma talle armu. Peale vanglast vabanemist asutas ta Kiievis spordiklubi ja töötas treenerina. Kiievis peetakse temanimelist rahvusvahelist mälestusvõistlust Kreeka-Rooma maadluses noortele. Oleksandr Koltšõnskõi veebisaidil Olympedia (inglise)
Elementaarsündmuste hulk

Elementaarsündmuste hulk ehk elementaarsündmuste ruum ehk elementaarsündmuste süsteem on tõenäosusteoorias antud katse kõigi võimalike tulemuste ehk elementaarsündmuste hulk. Tähis: Ω {\displaystyle \Omega } (suur oomega). Sündmus (matemaatika) Ü. Kaasik, Matemaatikaleksikon (2002)
Puisteaine

Puisteaine (ka puistaine) on väikestest tahketest osakestest koosnev aine. Puisteaine on nt tsement. Puist Puistang Puistur Eesti kirjakeele seletussõnaraamat, 2009. [1]
Niiskusmõõtur

Niiskusmõõtur ehk hügromeeter on mõõteriist, millega mõõdetakse gaaside (hrl õhu), vedelike või tahkiste niiskust. Lihtsaim hügromeeter on psühromeeter; see koosneb kahest termomeetrist, millest ühe mõõtekolb hoitakse märjana. Niiskuse väärtus määratakse termomeetrite näitude erinevuse põhjal. Gaaside niiskust mõõdetakse harilikult hügromeetri või psühromeetriga. Väikeste suhteliste niiskuste korral kasutatakse sageli piesoelektrilist niiskusmõõturit. Eri otstarbeiks võidakse kasutada ka kondensatsioonniiskusmõõturit, tuumamagnetresonantsniiskusmõõturit jt. Tänapäevased elektroonilised hügromeetrid määravad suhtelise õhuniiskuse, mõõtes kondensatsioonitemperatuuri või elektrilise takistuse või mahtuvuse muutusi. Esimese niiskusmõõturi (täpsemalt juushügromeetri) konstrueeris 1783. a Šveitsi loodusteadlane Horace-Bénédict de Saussure. Juustermomeetris on niiskustajuriks juuksekarv (või muu orgaaniline kiud), mis niiskudes venib ja kuivades tõmbub kokku. Hügrograaf Puidu niiskusmõõtur EE 6. köide, 1995. Hügromeeter Õhuniiskuse määramine
Argument (täpsustus)

Argument võib olla: mis tahes suuline või kirjalik tekst või tegu, millega kedagi milleski veenda püütakse (argument) "Argument" on Venemaa miilitsa varustusse kuuluv kumminui. loogikas propositsioonide või väidete süsteem, milles on eristatud eeldus või eeldused ja järeldus (arutlus) matemaatikas funktsiooni sõltumatu muutuja (funktsiooni argument) kompleksarvu argument on nurk reaaltelje ja komplekstasandi nullpunkti ning kopmpleksarvu ühendava sirge vahel keeleteaduses predikaadist sõltuv väljend (argument (keeleteadus)) Sõna teisi tähendusi vaata Vikisõnaraamatust:
Gustav Talts

Gustav Talts (10. september 1890 Võhkelaane talu, Saarde kihelkond, Pärnumaa – 7. märts 1958 Rootsi) oli Eesti kohtunik. Ta lõpetas Tartu ülikooli õigusteaduskonna, Eesti Üliõpilaste Seltsi vilistlane, aga lahkus pärast korp! Fraternitas Estica asutamist ja sai selle vilistlaseks. Gustav Talts oli Viljandis notar, hiljem Viljandi Ringkonnakohtu tsiviilosakonna esimees. 1944. aastal põgenes ta Saksamaale, kust siirdus Rootsi. Aastatel 1952–1953 oli ta Eesti Komitee büroojuhataja. 1955. aastast oli ta Stockholmi Eesti Teadusliku Instituudi õppejõud. Ta maeti 15. märtsil 1958 Stockholmi Metsakalmistule. Tal oli sugulane Gustav Talts, kes töötas samuti Viljandis juristina ning oli ühtlasi lühidalt Viljandi linnapea. Aadu Lüüs. Gustav Taltsi mälestuseks. Teataja, 22. märts 1958, nr. 6, lk. 7.
Hüdromonitor

Hüdromonitor on seade võimsa veejoa saamiseks ja suunamiseks. Hüdromonitori peakomponent on vahetatava suudmikuga kooniline toru (pikkus kuni 2,7 m; diameeter 52–175 mm), mis on kahe liigendi kaudu ühendatud toitetoruga (diameeter 250–500 mm). Hüdromonitori tekitatud veepurske kiirus jääb vahemikku 20–150 m/s ning surve 1–3 MPa. Hüdromonitore kasutatakse nt maavarade kaevandmisel (hüdrokaevandamine) ja mullatöödel (hüdromehhaniseerimine). Hüdrokaevandamine Hüdromehhaniseerimine Eesti kirjakeele seletussõnaraamat, 2009. [1] EE 3. köide, 1988.
Argument

Argument on mis tahes kirjalik või suuline tekst või ka tegu, mida kasutatakse kellegi veenmiseks. Argumente saab liigitada kaheks: ad rem ja ad hominem argumendid.
Oscar Sjöstedt

Oscar Sjöstedt (30. juuni 1885 – 6. juuni 1958) oli Eesti aukonsul Rio de Janeiros. Ta oli insener, Rootsi kodanik. 29. jaanuaril 1937 nimetati ta Eesti aukonsuliks Rio de Janeiros ja talle anti konsulipatent. 1939. aastal külastas Oscar Sjöstedt Eestit. 1958. aastal, lühikest aega enne surma, taotles ta Argentina valitsuselt oma eksekvatuuri taastamist. Karl Ast. Oscar Sjöstedt surnud. Teataja, 28. juuni 1958, nr 13, lk 6.
Valentin Nikolajev

Valentin Vladimirovitš Nikolajev (6. aprill 1924 – 31. oktoober 2004) oli NSV Liidu maadleja. Ta on olümpiavõitja ja maailmameister Kreeka-Rooma maadluses. Ta võitis NSV Liidu meistrivõistlustel Kreeka-Rooma maadluses kaks kuldmedalit (1952 ja 1954) ja hõbemedali aastatel 1957 ja 1959. Pärast sportlaskarjääri töötas NSV Liidu juunioride koondise treenerina. Valentin Nikolajev veebisaidil Olympedia (inglise)
Aleksander Pallo

Aleksander Pallo (12. märts 1890 Jevpatoria maakond, Tauria kubermang, Krimm – 13. juuni 1958 Stockholm) oli eesti diplomaat. Ta õppis aastail 1910–1914 ja 1922–1924 Tartu Ülikooli õigusteaduskonnas, Eesti Üliõpilaste Seltsi liige. Aleksander Pallo osales Esimeses maailmasõjas ja Vene kodusõjas. 1922. aastast töötas Välisministeeriumis, oli Välisministeeriumi informatsioonibüroo juhataja ning erinevatel perioodidel Moskva saatkonna pressiatašee, Helsingi saatkonna sekretär-konsul ja Pariisi saatkonna nõunik. 1941. aastal läks Pariisist Soome, oli Soome raadio eesti- ja venekeelsete saadete toimetaja. 1943 mais astus Soome armeesse, teenis Peastaabi luureosakonnas. 1944 septembris siirdus Rootsi, oli Eesti Komitee arhiivitöötaja. Aastatel 1948–1954 oli Eesti esindaja Prantsusmaal. Ta oli üks Eesti Rahvusfondi asutajaid, Eesti Rahvusnõukogu väliskomisjoni liige. 1934 – Soome Valge Roosi I klassi Rüütlirist 1938 – Valgetähe III klassi teenetemärk Poola Polonia Restituta III klass Saksa Kotka Teeneteristi I klass Peep Pillak, Heini Vilbiks (koostajad). Soomepoiste elulood. Tallinn: Grenader, 2015 Eesti riiklike teenetemärkide kavaleride andmebaas presidendi kantselei kodulehel (president.ee). A. Peets. Aleksander Pallo't mälestades. Teataja, 28. juuni 1958, nr. 13, lk. 7. TÜ üliõpilased
Vahtang Blagidze

Vahtang Blagidze (sündinud 23. juulil 1957) on gruusia rahvusest endise NSV Liidu maadleja. Ta on olümpiavõitja ja kahekordne maailmameister Kreeka-Rooma maadluses. 1980. aastal võitis Grand Prix of Germanyl esikoha. 1981. aastal tuli NSV Liidu meistriks. Vahtang Blagidze veebisaidil Olympedia (inglise)
Jüri Põru

Jüri Põru (21. juuli 1898 Vana-Võidu vald, Viljandimaa – 21. september 1986 Stockholm) oli eesti pangaametnik. Ta õppis aastail 1932–1935 Tartu Ülikooli õigusteaduskonna majandusosakonnas ja 1935–1940 õigusteaduskonnas (lõpetas selle), korporatsiooni Vironia vilistlane. Jüri Põru teenis sundaega Ratsarügemendis, töötas üle kümne aasta A/S Krediit Panga Viljandi osakonnas, viimati panga volinikuna kohtunõudmiste alal. Ta oli ka laskesportlane, Kaitseliidu Sakala maleva liige. Teda autasustati Kotkaristi teenetemärgi kuldristiga. 1944. aastal põgenes ta Rootsi, kuulus seal Eesti Rahvusfondi ja Eesti Rahvusnõukogu organitesse, Eesti Põllumeeste Kogude Rootsis ja Vabade Eestlaste Põllumajandusliidu juhatusse. Eesti Päevaleht (Rootsi), 26. september 1986, lk. 7 (surmakuulutused) TÜ üliõpilased
Avthandil Khoridze

Avthandil Khoridze (ავთანდილ ქორიძე, 15. aprill 1935 – 11. aprill 1966) oli Nõukogude Liidu maadleja, rahvuselt grusiin. Ta oli olümpiavõitja ja maailmameister Kreeka-Rooma maadluses. Võitis NSV Liidu meistrivõistlustel kaks hõbemedalit (1957. ja 1960. aastal). Pärast sportlaskarjääri õppis ning töötas Thbilisis kehalise kasvatuse õpetaja ja treenerina. Ta hukkus autoõnnetuses 1966. aastal. Avthandil Khoridze veebisaidil Olympedia (inglise)
Alamperekond

Alamperekond (subgenus) on bioloogilises taksonoomias vahel kasutusel olev perekonna- (genus) sisene takson. Üks perekond võib olla jaotatud mitmeks alamperekonnaks.
Graciela Agudela

Graciela Agudela Murguía (7. detsember 1945 – 19. aprill 2018) oli Mehhiko pianist ja helilooja.
Liana Alexandra

Liana Alexandra (27. mai 1947 Bukarest – 10. jaanuar 2011 Bukarest) oli rahvusvaheliselt tuntud Rumeenia helilooja ja muusikaõpetaja.
Artur Tarmet

Artur Tarmet (kuni 1935. aastani Artur Trubok; 26. september 1898 Liiguste, Aaspere vald, Virumaa – 15. mai 1998 Stockholm) oli eesti agronoom. Ta õppis aastail 1920–1935 (lõpetas) Tartu Ülikooli põllumajandusteaduskonnas, Eesti Üliõpilaste Seltsi vilistlane. Aastail 1919–1920 töötas Artur Tarmet Rakvere 2. algkoolis õpetajana. Aastatel 1924–1928 oli ta Asunike, Riigirentnike ja Talupidajate Põllumajandusliidu (ARTP) põllumajanduskonsulent Virumaal, 1928–1940 Põllutööministeeriumi kartuli väljaveo kontrolör, 1941–1943 Põllumajanduse Keskvalitsuse taimekaitse- ja seemnekontrolliosakonna vaneminspektor, 1943–1944 abijuhataja. 1944. aastal põgenes ta Saksamaale, kust siirdus 1945. aastal Rootsi. Eesti Agronoomide Seltsi Rootsis ja Vabade Eestlaste Põllumajandusliidu liige, 1993. aastal elas Hägerstenis. Aksel Mark. Artur Tarmet surnud. Teataja, 20. juuni 1998, nr 6, lk 7. Album Academicum Universitatis Tartuensis 1918–1944
Martha Alter

Martha Alter (8. veebruar 1904 New Bloomfield, Pennsylvania – 3. juuni 1976) oli Ameerika Ühendriikide pianist ja helilooja. Ta lõpetas Vassar College'i ning õpetas muusikat Connecticut College'is.
Michael Abels

Michael Abels (sündinud 8. oktoobril 1962 Phoenixis) on Ameerika Ühendriikide helilooja. Ta on õppinud Lõuna-California Ülikoolis.
Aleksander Kurvits

Aleksander Kurvitsa nime on kandnud järgmised tuntud isikud: Aleksander Kurvits (1885–1970), eesti pedagoog ja sordiaretaja Aleksander Kurvits (1896–1958), Eesti riigiametnik
Aleksander Kurvits (1885–1970)

Aleksander Kurvits (12. november 1885 Tagula, Sangaste vald, Tartumaa – 1. aprill 1970 Tartu) oli eesti pedagoog ja sordiaretaja. 1905. aastal lõpetas ta Tartu Õpetajate Seminari ja 1912. aastal Peterburi Õpetajate Instituudi. Õppis Tartu Ülikooli matemaatikaosakonnas aastail 1921–1922 ja filosoofiateaduskonnas 1922–1928), ülikooli lõpetas 1928. aastal. 1930. aastal kaitses magistriväitekirja „Autoriteet ja vabadus kasvatuses”. 1905–1919 õpetaja (Saare- ja Virumaal, Velikije Lukis ja Tartus) 1919–1945 Tartu maakonna koolinõunik-inspektor 1932 – asutas ta õpikute ja koolitarvete kooperatiivi Koolivara, oli selle esimees 1939–1944 Tartu linnakoolide inspektor 1936–1940 Koduse Kasvatuse Instituudi juhatuse esimees 1945–1949 Tartu Õpetajate Instituudis 1945–1954 Tartu Muusikakoolis vene keele õpetaja Ta uuris kooliuuendamise, enesearendamise ja edasiõppimise küsimusi ja avaldas sellealaseid kirjutisi. Sordiaretuse vastu tekkis Aleksander Kurvitsal huvi koolipõlves. Pomoloogia ja sordiaretuse alal oli ta iseõppija. 1924. aastal rajas Aleksander Kurvits Tartusse (aadressil Riia 46) viljapuude katse- ja aretusaia (oli 1957–2022 riikliku looduskaitse all). Ta avaldas oma aretustöö tulemuste kohta palju artikleid. Oli tegev Eesti Pomoloogia Komisjonis, Eesti Looduseuurijate Seltsis ja Eesti Aianduse ja Mesinduse Seltsis (1961. aastast auliige). Pirnisordid „Kurvitsa lemmik” ja „Eesti pirn” Ploomisordid „Tartu kaunitar”, „Tartu kollane”, „Tartu punane” ja „Tartu värviline” Õunasordid "Kurvitsa sibulõun" Punase sõstra sort „Kurvitsa 4” „Raamatukogu ja vabaharidusetöö“ (1929) „Õpetaja kooliuuenduse kandjana” (1932) „Kool ja kodu kasvatusteguritena“ (1933) „Enesearendus ja edasiõppimine” (1933) „Rahvamaja” (1935) „Minu aretustöid puuviljanduses” (1957) „Uut minu aretusaiast” (1969) Aleksander Kurvits oli taluniku poeg. Abikaasa Veera Meyer (1883-1965). Lapsed Vassili (1913-1914), Eugen (1913-1914), Georg (1916-1920), Maria (1917-1919), Ülo Kurvits (20.04.1920–16.02.2006) ja Virve Tiirmaa (sünd. 25.02.1925). Tema pojatütar Aleksandra Kurvits-Vahter on filoloog ja tütretütar Imma Tiirmaa on lastearst. Tartu Ülikooli üliõpilased Arhiiv, ERR, Päevakaja: sordiaretaja Aleksander Kurvits Juhani Püttsepp, "Riia tänaval püsib alles Kurvitsa aed", Postimees, 9. oktoober 2024
Francesca Schiavone

Francesca Schiavone (sündinud 23. juunil 1980 Milanos) on Itaalia tennisist. Elukutseliseks tennisistiks sai 1998. aastal. Ta võitis 2010. aastal naisüksikmängu Prantsusmaa lahtistel meistrivõistlustel tennises, olles esimene itaallasest naistennisist, kes on võitnud suure slämmi turniiri. Tema karjääri parim koht WTA edetabelis on olnud neljas (jaanuaris 2011). Septembris 2018 (38-aastaselt) lõpetas ta profikarjääri, olles WTA turniiridel osalenud 22 aastat. Schiavone oli tippsportlasena 1,66 m pikk ja kaalus 64 kg. Ta on paremakäeline. Esimese itaallannana slämmiturniiri võitnud Schiavone lõpetas karjääri. ERR Sport, 05.09.2018.
Aleksander Kurvits (1896–1958)

Aleksander Kurvits (24. juuli 1896 Karksi vald, Pärnumaa – 25. august 1958 Toronto) oli Eesti riigiametnik. Ta lõpetas 1918. aastal Riia Vaimuliku Seminari, õppis aastail 1921–1926 Tartu Ülikooli õigusteaduskonnas, Üliõpilasseltsi Raimla vilistlane. 1921. aastal opteerus Aleksander Kurvits Eestisse, oli Haridusministeeriumi haridusinstruktor, 1927–1936 Haridus- ja sotsiaalministeeriumi peasekretär, 1936–1940 Haridusministeeriumi üldosakonna direktor ja juriskonsult, Eesti Kultuurikapitali nõukogu sekretär. Ajakirja Haridusministeeriumi Teataja vastutav ja tegevtoimetaja. 1944. aastal põgenes ta Saksamaale ja siirdus 1948. aastal Kanadasse. 10. juulil 1926 abiellus ta Nelly Lenkiga. H. R. Aleksander Kurvits in memoriam. Teataja, 13. september 1958, nr 17, lk 6 Album Academicum Universitatis Tartuensis 1918-1944
Suren Nalbandjan

Suren Nalbandjan (sündinud 3. juunil 1953) on armeenia rahvusest endise NSV Liidu maadleja. Ta on neljakordne NSV Liidu meister Kreeka-Rooma maadluses – 1976, 1977, 1979, 1980. Ta oli Eesti NSV maadleja Valeri Spiridonovi konkurent. Ta on võitnud esikoha NSV Liidu meistrivõistlustel juunioride ja noorsoo vanuseklassis 1972. ja 1974. aastal. 1975. aastal võitis ta NSV Liidu rahvaste spartakiaadil kuldmedali, samal aastal võidutses juunioride maailmameistrivõistlustel, alistades finaalis Ștefan Rusu. Aasta varem (1974) juunioride Euroopa meistrivõistluste finaalis oli ta Rusule kaotanud. Rumeenlasega kohtus ta veel 1976. aasta suveolümpiamängudel, kus võitis teda. 1977. aasta EM-il saavutas jällegi võidu. Ivan Poddubnõi mälestusvõistlustel 1978. aastal edestas ta nii rumeenlast Rusut kui ka poola maadlejat Andrzej Suproni. 1980. aasta suveolümpiamängudel kaotas ta kõigepealt punktidega Supronile, lisaks sai kaotuse kirja ka matšis Rusuga passiivse maadluse eest ja jäi lõpuprotokollis neljandale kohale. Suren Nalbandjan veebisaidil Olympedia (inglise)
Kloostri tänav

Kloostri tänav (saksa keeles Klosterstraße) on tänav Tartu kesklinnas Laia ja Kroonuaia tänava vahel. Tänava pikkus on 120 meetrit. Vahepeal, kuni 1989. aastani oli ta Väike tänav. Kloostri tee Suur-Kloostri tänav Väike-Kloostri tänav
Muhal Richard Abrams

Muhal Richard Abrams (19. september 1930 Chicago, Illinois – 29. oktoober 2017 New York) oli Ameerika Ühendriikide helilooja, muusik ja muusikapedagoog. Ta on ka muusika arranžeerija, klarnetist, tšellist ja free jazz'i mängiv pianist.